CELEX: 32019D1752
Language: hr
Date: 2019-02-25 00:00:00
Title: Provedbena odluka Komisije (EU) 2019/1752 оd 25. veljače 2019. o utvrđivanju upitnika te formata i učestalosti podnošenja izvješća koje države članice trebaju pripremiti u skladu s Uredbom (EU) 2017/852 Europskog parlamenta i Vijeća (priopćeno pod brojem dokumenta C(2019) 1423) (Tekst značajan za EGP)

23.10.2019   
               
               
                  HR
               
               
                  Službeni list Europske unije
               
               
                  L 269/5
               
            
         PROVEDBENA ODLUKA KOMISIJE (EU) 2019/1752
         оd 25. veljače 2019.
         o utvrđivanju upitnika te formata i učestalosti podnošenja izvješća koje države članice trebaju pripremiti u skladu s Uredbom (EU) 2017/852 Europskog parlamenta i Vijeća
         
            (priopćeno pod brojem dokumenta C(2019) 1423)
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/852 Europskog parlamenta i Vijeća od 17. svibnja 2017. o živi i stavljanju izvan snage Uredbe (EZ) br. 1102/2008 (1), a posebno njezin članak 18. stavak 2. drugi podstavak,
         budući da:
         
                     (1)
                  
                  
                     Člankom 18. stavkom 1. Uredbe (EU) 2017/852 propisuje se da države članice do 1. siječnja 2020. te u odgovarajućim intervalima nakon toga dostavljaju Komisiji i javnosti stavljaju na raspolaganje na internetu izvješće koje sadržava informacije o provedbi te uredbe i druge informacije navedene u toj odredbi.
                  
               
                     (2)
                  
                  
                     Upitnici koje države članice trebaju upotrijebiti za izvješćivanje u skladu s člankom 18. stavkom 1. Uredbe (EU) 2017/852 trebalo bi sastaviti tako da se Komisiji pomogne u izvješćivanju Europskog parlamenta i Vijeća o provedbi i preispitivanju te uredbe u skladu s njezinim člankom 19. stavkom 2. Tako bi se Uniji trebalo omogućiti da ispuni svoje obveze izvješćivanja u skladu s člankom 21. Minamatske konvencije o živi, donesene u Kumamotu, u Japanu, 10. listopada 2013. („Konvencija”).
                  
               
                     (3)
                  
                  
                     Iako se upitnicima za izvješćivanje u skladu s Uredbom (EU) 2017/852 ne smiju, u skladu s člankom 18. stavkom 2. drugim podstavkom te uredbe, udvostručiti obveze izvješćivanja stranaka Konvencije, kako je utvrđeno Odlukom MC-1/8 koju je Konferencija stranaka donijela na prvom sastanku (2), primjereno je da se njima obuhvate određene stavke o kojima treba izvijestiti, obuhvaćene Odlukom MC-1/8, kako bi se detaljnije utvrdile potrebne informacije i tako omogućila učinkovita procjena provedbe Uredbe (EU) 2017/852.
                  
               
                     (4)
                  
                  
                     S obzirom na to da nepravilno postupanje sa živom može uvelike utjecati na okoliš i javno zdravlje, svake bi godine trebalo dostaviti informacije o uvozu žive i smjesa žive s koncentracijom žive od najmanje 95 % masenog udjela. Međutim, kako bi se smanjilo administrativno opterećenje, trebalo bi odustati od obveze dostavljanja takvih informacija ako država članica Komisiji dostavi kopiju obrasca ili obrazaca kojima je pisanim putem odobrila ili odbila uvoz u skladu s člankom 4. stavkom 1. drugim podstavkom Uredbe (EU) 2017/852.
                  
               
                     (5)
                  
                  
                     Ako se informacije o kojima treba izvijestiti odnose na subjekte s geografskom lokacijom, poput industrijskih postrojenja i područja, te bi informacije trebalo dostaviti u skladu s Direktivom 2007/2/EZ Europskog parlamenta i Vijeća (3).
                  
               
                     (6)
                  
                  
                     Upitnici bi se trebali odnositi na glavne odredbe Uredbe (EU) 2017/852, uključujući ukidanje proizvodnih procesa koji uključuju uporabu žive i živinih spojeva, tradicionalno rudarenje i obradu zlata, rudarenje i obradu zlata u malom opsegu te zubni amalgam; u njima bi se trebale zahtijevati informacije o znatnim poteškoćama u provedbi drugih odredaba te uredbe. Nadalje, u njima bi trebalo zahtijevati informacije o ključnim pokazateljima uspješnosti, uključujući podatke o trgovini živom te o količinama uskladištene ili zbrinute žive.
                  
               
                     (7)
                  
                  
                     Mjere predviđene ovom Odlukom u skladu su s mišljenjem odbora osnovanog na temelju članka 22. stavka 1. Uredbe (EU) 2017/852,
                  
               DONIJELA JE OVU ODLUKU:
         
            Članak 1.
            
               1.   Za potrebe izvješćivanja Komisije o provedbi članka 4. Uredbe (EU) 2017/852 u skladu s člankom 18. stavkom 1. te uredbe, države članice upotrebljavaju upitnik iz Priloga I. ovoj Odluci.
            
            
               2.   Informacije iz točke 1.1. Priloga I. u pogledu godine izvješćivanja N–1 dostavljaju se Komisiji do 31. siječnja svake godine (N).
               Informacije iz točke 1.2. Priloga I. u pogledu godine izvješćivanja N–1 dostavljaju se Komisiji do 30. rujna svake godine (N).
            
            
               3.   Ne traže se informacije iz točke 1.1. Priloga I. ako država članica Komisiji dostavi kopiju obrasca ili obrazaca kojima je pisanim putem odobrila ili odbila uvoz u skladu s člankom 4. stavkom 1. drugim podstavkom Uredbe (EU) 2017/852 tijekom godine izvješćivanja N–1. Države članice takve kopije u pogledu godine izvješćivanja N–1 dostavljaju najkasnije do 31. siječnja svake godine (N) ili mogu odlučiti da će ih dostaviti u bilo kojem trenutku tijekom razdoblja izvješćivanja N–1.
            
         
         
            Članak 2.
            
               1.   Za potrebe izvješćivanja Komisije u skladu s člankom 18. stavkom 1. Uredbe (EU) 2017/852, uz iznimku izvješćivanja o provedbi članka 4. te uredbe, države članice upotrebljavaju upitnik iz Priloga II. ovoj Odluci.
            
            
               2.   Informacije navedene u Prilogu II. dostavljaju se Komisiji u skladu sa sljedećim rasporedom:
               
                           (a)
                        
                        
                           prvo izvješće koje obuhvaća godine izvješćivanja 2017. i 2018. dostavlja se najkasnije do 1. siječnja 2020.;
                        
                     
                           (b)
                        
                        
                           drugo izvješće koje obuhvaća razdoblje izvješćivanja 2019.–2020. dostavlja se najkasnije do 30. rujna 2021.;
                        
                     
                           (c)
                        
                        
                           treće izvješće koje obuhvaća razdoblje izvješćivanja 2021.–2022. dostavlja se najkasnije do 30. rujna 2023.;
                        
                     
                           (d)
                        
                        
                           četvrto izvješće koje obuhvaća razdoblje izvješćivanja 2023.–2024. dostavlja se najkasnije do 30. rujna 2025.;
                        
                     
                           (e)
                        
                        
                           peto izvješće koje obuhvaća razdoblje izvješćivanja 2025.–2028. dostavlja se najkasnije do 30. rujna 2029.
                        
                     
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 25. veljače 2019.
            
               
                  Za Komisiju
               
               Karmenu VELLA
               
                  Član Komisije
               
            
         
         
            (1)  SL L 137, 24.5.2017., str. 1.
         
            (2)  Odluka MC-1/8 Timing and format of reporting by the parties („Vremenski raspored i format izvješćivanja stranaka”), Izvješće o radu Konferencije stranaka Minamatske konvencije o živi na prvom sastanku (http://www.mercuryconvention.org).
         
            (3)  Direktiva 2007/2/EZ Europskog parlamenta i Vijeća od 14. ožujka 2007. o uspostavljanju infrastrukture za prostorne informacije u Europskoj zajednici (INSPIRE) (SL L 108, 25.4.2007., str. 1.).
      
      
         
            PRILOG I.
            
               Upitnik
            
            
               Informacije o ograničenjima uvoza koje države članice trebaju dostaviti Komisiji za potrebe izvješćivanja o provedbi Uredbe (EU) 2017/852
            
            
               Članak 4.:
               
                  Ograničenja uvoza
               
               
                  1.   Je li država članica pisanim putem odobrila uvoz žive ili smjesa žive za uporabu dopuštenu u skladu s člankom 4. stavkom 1. drugim podstavkom Uredbe (EU) 2017/852?
                  Ako je odgovor potvrdan, navedite sljedeće informacije:
                  
                              1.1.
                           
                           
                              Živa i smjese žive koje se ne smatraju otpadom (1)
                              
                              
                                          i.
                                       
                                       
                                          količina uvezene žive ili smjese žive;
                                       
                                    
                                          ii.
                                       
                                       
                                          planirana uporaba/uporabe uvezene žive ili smjesa žive (tona godišnje po planiranoj uporabi).
                                       
                                    
                        
                              1.2.
                           
                           
                              Živa kao otpad
                              
                                          i.
                                       
                                       
                                          količina uvezene otpadne žive;
                                       
                                    
                                          ii.
                                       
                                       
                                          planirani postupak/postupci zbrinjavanja ili oporabe (tona godišnje po planiranom postupku) (2).
                                          
                                                      —
                                                   
                                                   
                                                      U slučaju uvoza namijenjenog za postupak privremenog zbrinjavanja/odlaganja ili oporabe, navedite informacije o idućem planiranom postupku/postupcima zbrinjavanja ili oporabe koji nisu privremeni (3).
                                                   
                                                
                                                      —
                                                   
                                                   
                                                      U slučaju uvoza namijenjenog za postupak/postupke oporabe osim postupaka privremene oporabe, navedite informacije o planiranoj uporabi materijala dobivenih postupkom/postupcima koji nisu privremeni.
                                                   
                                                
                                    
                        
            
            
               (1)  Ne traže se informacije iz točke 1.1. Priloga I. ako država članica Komisiji dostavi kopiju obrasca ili obrazaca kojima je pisanim putem odobrila ili odbila uvoz u skladu s člankom 4. stavkom 1. drugim podstavkom Uredbe (EU) 2017/852 tijekom godine izvješćivanja N–1.
            
               (2)  Informacije o vrstama postupaka zbrinjavanja/odlaganja ili oporabe/regeneracije navode se oznakama utvrđenima u odsječcima A, odnosno B, Dodatka IV Baselskoj konvenciji od 22. ožujka 1989. o nadzoru prekograničnog prometa opasnog otpada i njegovu odlaganju (SL L 39, 16.2.1993., str. 3.).
            
               (3)  „Privremeno odlaganje” i „privremena oporaba” su postupci definirani člankom 2. stavcima 5., odnosno 7., Uredbe (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (SL L 190, 12.7.2006., str. 1.).
         
      
      
         
            PRILOG II.
            
               Upitnik
            
            
               Informacije koje nisu povezane s ograničenjima uvoza koje države članice trebaju dostaviti Komisiji za potrebe izvješćivanja o provedbi Uredbe (EU) 2017/852
            
            
               Napomena 1.: Ako je odgovor na pitanja 1.2. i/ili 2.1. potvrdan, nije potrebno pružiti informacije o povezanim potpitanjima 1.2. od i. do v. i/ili 2.1. i. ako su sve informacije obuhvaćene izvješćem koje države članice dostavljaju u skladu sa svojim obvezama izvješćivanja utvrđenima člankom 21. Minamatske konvencije te ako je relevantno izvješće stavljeno na raspolaganje Komisiji u skladu s člankom 18. stavkom 3. Uredbe (EU) 2017/852.
            
               Napomena 2.: Odgovaranje na pitanja označena zvjezdicom (
                  *
               ) nije obvezno.
            1.   Članak 7. stavci 1. i 2. Uredbe (EU) 2017/852: Industrijske djelatnosti
            
            
                     
                        1.1.
                     
                     
                        Jesu li sljedeći proizvodni procesi koji uključuju uporabu žive i živinih spojeva ukinuti do datuma iz dijela I. Priloga III. Uredbi (EU) 2017/852? (1)
                        
                     
                  
                     
                        1.1.1.
                     
                     
                        Proizvodnja vinil klorid monomera (koju treba ukinuti najkasnije do 1. siječnja 2022.)
                        Ako je odgovor niječan, navedite sljedeće informacije:
                        
                                    i.
                                 
                                 
                                    razlog(e) za nastavak tog proizvodnog procesa nakon datuma ukidanja;
                                 
                              
                                    ii.
                                 
                                 
                                    poduzetu ili planiranu mjeru/mjere za ukidanje tog proizvodnog procesa te s tim povezan raspored.
                                 
                              
                  
                     
                        1.1.2.
                     
                     
                        Proizvodnja klornih lužina (koju treba ukinuti najkasnije do 11. prosinca 2017.)
                        Ako je odgovor niječan, navedite sljedeće informacije:
                        
                                    i.
                                 
                                 
                                    razlog(e) za nastavak tog proizvodnog procesa nakon datuma ukidanja;
                                 
                              
                                    ii.
                                 
                                 
                                    poduzetu ili planiranu mjeru/mjere za ukidanje tog proizvodnog procesa te s tim povezan raspored.
                                 
                              
                  
                     
                        1.1.3.
                     
                     
                        Proizvodnja natrijeva ili kalijeva metilata ili etilata (koju treba ukinuti najkasnije do 1. siječnja 2028.)
                        Ako je odgovor niječan, navedite sljedeće informacije:
                        
                                    i.
                                 
                                 
                                    razlog(e) za nastavak tog proizvodnog procesa nakon datuma ukidanja;
                                 
                              
                                    ii.
                                 
                                 
                                    poduzetu ili planiranu mjeru/mjere za ukidanje tog proizvodnog procesa te s tim povezan raspored.
                                 
                              
                  
                     
                        1.1.4.
                     
                     
                        Proizvodnja poliuretana (koju treba ukinuti najkasnije do 1. siječnja 2018.)
                        Ako je odgovor niječan, navedite sljedeće informacije:
                        
                                    i.
                                 
                                 
                                    razlog(e) za nastavak tog proizvodnog procesa nakon datuma ukidanja;
                                 
                              
                                    ii.
                                 
                                 
                                    poduzetu ili planiranu mjeru/mjere za ukidanje tog proizvodnog procesa te s tim povezan raspored.
                                 
                              
                  
                     
                        1.2.
                     
                     
                        Postoje li na državnom području države članice postrojenja koja proizvode natrijev ili kalijev metilat ili etilat proizvodnim procesom koji uključuje uporabu žive i živinih spojeva kako je navedeno u dijelu II. Priloga III. Uredbi (EU) 2017/852?
                        Ako je odgovor potvrdan, za svako predmetno postrojenje navedite sljedeće informacije:
                        
                                    i.
                                 
                                 
                                    jedinstvenu identifikacijsku oznaku prema zahtjevima iz Direktive 2007/2/EZ;
                                 
                              
                                    ii.
                                 
                                 
                                    godišnji operativni kapacitet svakog postrojenja (tona godišnje) za 2017. i sljedeće godine;
                                 
                              
                                    iii.
                                 
                                 
                                    za svako postrojenje navedite je li se koristila odnosno koristi li se i dalje živa iz primarnog rudarenja žive;
                                 
                              
                                    iv.
                                 
                                 
                                    za 2010., razinu izravnog i neizravnog ispuštanja žive i živinih spojeva iz svakog postrojenja u zrak, vodu i zemljište po jedinici proizvodnje (treba izraziti kao kg žive i živinih spojeva po kt proizvedenog natrijeva ili kalijeva metilata ili etilata);
                                 
                              
                                    v.
                                 
                                 
                                    za 2020. i sljedeće godine, razinu izravnog i neizravnog ispuštanja žive i živinih spojeva iz svakog postrojenja u zrak, vodu i zemljište po jedinici proizvodnje (treba izraziti kao kg žive i živinih spojeva po kt proizvedenog natrijeva ili kalijeva metilata ili etilata).
                                 
                              
                  2.   Članak 9. Uredbe (EU) 2017/852: Tradicionalno rudarenje i obrada zlata te rudarenje i obrada zlata u malom opsegu
            
            
                     
                        2.1.
                     
                     
                        Je li država članica pronašla dokaze koji nisu samo izolirani slučajevi uporabe kod kojih se amalgam žive upotrebljava za izdvajanje zlata iz rude na njezinu državnom području?
                        Ako je odgovor potvrdan, navedite sljedeće informacije:
                        
                                    i.
                                 
                                 
                                    Je li nadležno tijelo države članice izradilo i provelo nacionalni plan za tradicionalno rudarenje i obradu zlata te rudarenje i obradu zlata u malom opsegu u skladu s člankom 9. stavkom 2. i Prilogom IV. Uredbi (EU) 2017/852?
                                    
                                                —
                                             
                                             
                                                Ako je odgovor potvrdan, navedite internetsku poveznicu na nacionalni plan za tradicionalno rudarenje i obradu zlata te rudarenje i obradu zlata u malom opsegu.
                                             
                                          
                                                —
                                             
                                             
                                                Ako je odgovor niječan, navedite razlog(e) zbog kojih nije izrađen i proveden nacionalni plan za tradicionalno rudarenje i obradu zlata te rudarenje i obradu zlata u malom opsegu te navedite informacije o poduzetim i/ili planiranim mjerama za donošenje takvog plana i s tim povezan raspored.
                                             
                                          
                              
                  3.   Članak 10. Uredbe (EU) 2017/852: Zubni amalgam
            
            
                     
                        3.1.
                     
                     
                        Je li država članica imala ozbiljnih problema s provedbom članka 10. Uredbe (EU) 2017/852 o zubnom amalgamu?
                        Ako je odgovor potvrdan, navedite sljedeće informacije:
                        
                                    i.
                                 
                                 
                                    prirodu i opseg problema;
                                 
                              
                                    ii.
                                 
                                 
                                    poduzete i/ili planirane mjere za rješavanje tih problema te s tim povezan raspored.
                                 
                              
                  4.   Članak 12. Uredbe (EU) 2017/852: Izvješćivanje o velikim izvorima
            
            
                     
                        4.1.
                     
                     
                        U skladu s člankom 18. stavkom 1. točkom (c) Uredbe (EU) 2017/852, dostavite sljedeći sažetak informacija koje su gospodarski subjekti poslali nadležnim tijelima država članica u skladu s člankom 12. stavcima 1. i 2. te uredbe:
                     
                  
                     
                        4.1.1.
                     
                     
                        Popis predmetnih postrojenja prema vrsti velikog izvora iz članka 11. točaka (a), (b) i (c) Uredbe (EU) 2017/852 te povezana oznaka:
                        
                                    i.
                                 
                                 
                                    Proizvodnja klornih lužina:
                                    
                                                —
                                             
                                             
                                                popis postrojenja;
                                             
                                          
                                                —
                                             
                                             
                                                jedinstvene identifikacijske oznake prema zahtjevima iz Direktive 2007/2/EZ.
                                             
                                          
                              
                                    ii.
                                 
                                 
                                    Pročišćavanje prirodnog plina:
                                    
                                                —
                                             
                                             
                                                popis postrojenja;
                                             
                                          
                                                —
                                             
                                             
                                                jedinstvene identifikacijske oznake prema zahtjevima iz Direktive 2007/2/EZ.
                                             
                                          
                              
                                    iii.
                                 
                                 
                                    Rudarenje i taljenje neželjeznih kovina:
                                    
                                                —
                                             
                                             
                                                popis postrojenja;
                                             
                                          
                                                —
                                             
                                             
                                                jedinstvene identifikacijske oznake prema zahtjevima iz Direktive 2007/2/EZ.
                                             
                                          
                              
                  
                     
                        4.1.2.
                     
                     
                        Ukupna količina otpadne žive uskladištene u svakom postrojenju navedenom pod pitanjima 4.1.1. i., ii. i iii. na dan 31. prosinca za svaku godinu izvješćivanja unutar svakog razdoblja izvješćivanja, izražena u tonama.
                     
                  
                     
                        4.1.3.
                     
                     
                        Ukupna količina otpadne žive, izražena u tonama, koju svako postrojenje navedeno pod pitanjem 4.1.1. godišnje pošalje sljedećim postrojenjima za gospodarenje otpadom, za svaku godinu obuhvaćenu razdobljem izvješćivanja:
                        
                                    i.
                                 
                                 
                                    ukupna količina otpadne žive poslane u objekte koji provode privremeno skladištenje otpadne žive;
                                 
                              
                                    ii.
                                 
                                 
                                    ukupna količina otpadne žive poslane u objekte koji provode pretvorbu te, ako je primjenjivo, solidifikaciju otpadne žive;
                                 
                              
                                    iii.
                                 
                                 
                                    ukupna količina otpadne žive poslane u objekte koji provode trajno skladištenje otpadne žive.
                                 
                              
                  
                     
                        4.2.
                     
                     
                        * Druge relevantne informacije koje država članica želi dostaviti.
                     
                  5.   Članak 18. stavak 1. točke (d) i (e) Uredbe (EU) 2017/852: Ostalo izvješćivanje koje se propisuje člankom 18. Uredbe (EU) 2017/852
            
            
                     
                        5.1.
                     
                     
                        Navedite sljedeće informacije o živi koja se nalazi na državnom području države članice:
                        
                                    i.
                                 
                                 
                                    popis lokacija na kojima se 31. prosinca svake godine izvješćivanja nalaze zalihe od više od 50 metričkih tona žive koja nije otpadna živa, uključujući jedinstvene identifikacijske oznake prema zahtjevima iz Direktive 2007/2/EZ;
                                 
                              
                                    ii.
                                 
                                 
                                    ukupnu količinu uskladištene žive koja nije otpadna živa na dan 31. prosinca svake godine izvješćivanja na svakoj lokaciji utvrđenoj u točki i., izraženu u tonama.
                                 
                              
                  
                     
                        5.2.
                     
                     
                        Navedite sljedeće informacije o otpadnoj živi koja se nalazi na državnom području države članice:
                        
                                    i.
                                 
                                 
                                    popis lokacija na dan 31. prosinca svake godine izvješćivanja na kojima je prikupljeno više od 50 metričkih tona otpadne žive, uključujući jedinstvene identifikacijske oznake prema zahtjevima iz Direktive 2007/2/EZ;
                                 
                              
                                    ii.
                                 
                                 
                                    ukupnu količinu prikupljene otpadne žive na dan 31. prosinca svake godine izvješćivanja na svakoj lokaciji utvrđenoj u točki i., izraženu u tonama.
                                 
                              
                  
                     
                        5.3.
                     
                     
                        Ako su stavljene na raspolaganje država članicama, navedite sljedeće informacije:
                        
                                    i.
                                 
                                 
                                    popis izvora iz kojih se godišnje isporučuje više od 10 metričkih tona žive, uključujući jedinstvene identifikacijske oznake prema zahtjevima iz Direktive 2007/2/EZ;
                                 
                              
                                    ii.
                                 
                                 
                                    ukupnu količinu isporučene žive na dan 31. prosinca svake godine izvješćivanja koju je isporučio svaki izvor utvrđen u točki i., izraženu u tonama.
                                 
                              
                  6.   Završna pitanja
            
            
                     
                        6.1.
                     
                     
                        * Je li država članica imala drugih važnih problema u vezi s provedbom Uredbe (EU) 2017/852?
                        Ako je odgovor potvrdan, navedite sljedeće informacije:
                        
                                    i.
                                 
                                 
                                    pojašnjenje problema;
                                 
                              
                                    ii.
                                 
                                 
                                    informacije o poduzetim ili planiranim mjerama za otklanjanje tih poteškoća te s tim povezan raspored.
                                 
                              
                  
                     
                        6.2.
                     
                     
                        * Država članica može podijeliti informacije o drugim poduzetim ili planiranim inicijativama za poticanje provedbe.
                     
                  
               (1)  Odgovori na pitanja 1.1.1., 1.1.2., 1.1.3. i 1.1.4. te informacije u vezi s njima zahtijevaju se samo u prvom izvješću koje treba podnijeti nakon relevantnih datuma ukidanja.